google/wiki40b huggingface dataset:
Škoda 110 R

História

Počas výroby automobilov Škoda 1000 MB/1100 MB automobilka zaviedla do výroby model Škoda 1000 MBX, ktorý mal koncepciu coupé. Toto vozidlo, vzhľadom na absenciu B-stĺpika a rozmerné dvere, nemalo veľkú tuhosť karosérie. V roku 1968 s príchodom inovovaného modelového radu Škoda 110 sa automobilka rozhodla s výrobou športových coupé pokračovať a tak od modelu 110LS odvodila Coupé 110 R. Podvozkové skupiny automobilu boli zhodné s vozidlom Škoda 110LS, prebehli však zmeny na karosérii a v interiéri. Myšlienka, ktorá stála pri designe tohto automobilu, bola neskôr zachovaná pri vývoji automobilu Škoda Garde, ktorý vo výrobe neskôr 110 R úplne nahradil.

Karoséria

Karoséria je odvodená od modelu Škoda 110LS. Podstatná časť zostala nezmenená, teda vpredu sú namontované 2 páry svetlometov (u prvých vozov 1 pár), zadné čelo obsahuje 2 vodorovne umiestnené pozdĺžne koncové svetlá a mriežku na odvetrávanie motora. Zmenená bola časť s kabínou, počnúc stĺpikom predného okna. Čelné sklo je sklonené pod väčším uhlom, ako u sedanu, dvere sú dlhšie, nemajú rám skla. Namiesto zadných dverí sú v karosérii trojuholníkové okná. Medzi prednými a zadnými bočnými dverami je tenký stĺpik. Zadná časť vozu je od strechy plynulo skosená až k zadnému čelu, zadné okno tvorí jednú líniu so zadnou kapotou. Tieto tvary karosérie si získali množstvo priaznivcov po celom svete a sú príťažlivé aj dnes. Napriek socialistickému plánovanému hospodárstvu sa podarilo vytvoriť automobil s nadčasovým designom.

Interiér

Interiér vozu zaznamenal najväčšie zmeny oproti pôvodnému vozidlu Škoda 110LS. Predné sedačky sú anatomické čalúnené čiernou koženkou s odnímateľnou opierkou hlavy a pozdĺžne nastaviteľnou polohou a sklonom operadla. Zadné sedačky čalúnené taktiež čiernou koženkou, majú delené opierky aj sedáky. Prístrojová doska je úplne odlišná od sedanu a obsahuje rýchlomer, teplomer chladiacej kvapaliny, palivomer a navyše aj otáčkomer a tlakomer oleja.

Podvozok

Je konštrukčne úplne zhodný s automobilom Škoda 110. Predná náprava je lichobežníková s riadením pomocou skrutky a matice, s kotúčovými brzdami, zadná náprava je výkyvná s pozdĺžnymi ramenami a bubnovými brzdami. Obe nápravy sú odpružené vinutými pružinami s teleskopickými tlmičmi. Rozvor náprav je 2400 milimetrov. Pneumatiky 155SR14, neskôr 165R13.
Brestová (sedlo)

Doprava

Sedlom vedie dôležitá cesta I/59 z Ružomberka do Dolného Kubína, ktorá je súčasťou medzinárodnej cesty E77 z Budapešti do Krakova.
Ján Damaský

Ján Damaský (iné názvy: Ján z Damasku , Ján Damašský, Ján Damascénsky, Ján Damascénius, Ióannés Damaskénos, gr.  Ἰωάννης ὁ Δαμασκηνός, lat. Iohannes Damascenus; * asi 650 - † 749, Damask) bol svätec, byzantský teológ, hymnograf a poradca jeruzalemského patriarchu v teologických otázkach. Pokúsil sa o syntézu byzantskej teológie. Bol významným zástancom úcty svätých ikon, vo svojich dielach ako prvý podáva ucelenú náuku o ich úcte a obhajuje ju proti ikonoklastom. Jeho najvýznamnejším dielom je trojdielny spis Prameň poznania (najznámejšia je jeho tretia časť O pravej viere).
Bol jedným z najvýznamnejších byzantských hymnografov. Pripisuje sa mu sformovanie osmohlasníka (oktoichu) a významne prispel aj k formovaniu triodionu. Zostavil veľké množstvo kánonov, ktoré sa v gréckokatolíckej a pravoslávnej cirkvi podnes používajú v bohoslužbách. Najznámejším z nich je Kánon Paschy.
Je uctievaný ako svätý (prepodobný). Jeho sviatok sa slávi 4. decembra. Bol posledný z cirkevných otcov, ním sa uzatvára éra patristiky.
Doctor Sax

Doctor Sax je román amerického spisovateľa Jacka Kerouaca, publikovaný v roku 1959. Kerouac ho spísal v roku 1952 v dobe, kedy žil s W. S. Burroughsom v Mexico City. Podobne ako ostatné Kerouacove romány, aj tento román obsahuje autobiografické prvky a Jack tu vystupuje pod svojim pomerne častým pseudonymom Jackie Duluoz. Román bol preložený do češtiny a v roku 2011 vydaný v nakladateľstve Argo.

Obsah

Základnou nosnou kostrou románu je rozvodnenie rieky Merrimack v Lowell (povodeň, ktorá zaplavila tlačiareň Jackovho otca Lea Kerouaca a odštartovala jeho postupný úpadok). Postava Doktora Saxa je predtuchou smrti, bytosťou, ktorá strávi dve desaťročia prípravou elixíru, ktorý by zahubil Kozmického hada. Toto mýtické zviera figuruje v hinduistických, aztéckych a raných gnostických legendách ako apokalyptická sila vystupujúca zo zeme, aby pohltila všetko živé. Teda indiánska verzia Posledného súdu. Tradície gnostikov Kerouaca priťahovali, pretože načisto zavrhovali svet, ktorý je podľa nich len väzením a teda jeho zákony a podmienky sú nespravodlivé. Nie je možné, aby spoločnosť vnucovala osvieteným akúkoľvek zodpovednosť. Had je držaný v opustenom hrade a opatruje ho gróf Conda, upírsky príbuzný známejších transylvánskych grófov. Jack Duluoz sa dozvedá o obrích hmyzích mužoch a unesených chlapcoch, paralyzovaných drogou, ktorá ich mení v bábky. Hrôzy grófa Condu a Doktora Saxa sú nesúvisle stavané do kontrastu s vecami z bežného života, ako napr. s hrboľatým asfaltovým priedomím činžiaku, v ktorom Duluoz býva, a o nich vypovedajú aj spomienky z Kerouacovho vlastného detstva: bejzbalové zápasy, hokejové stretnutia s priateľmi, biliardové herne, vnútorné úvahy dieťaťa ponoreného do Komiksov a rádia...
Parville

Poloha

Obec má rozlohu 4,54 km². Najvyšší bod je položený 141 m n. m. a najnižší bod 80 m n. m.

Obyvateľstvo

Počet obyvateľov obce je 273 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Malý Čepčín

Diaková

48°54′26″S 18°50′14″V

Súčasťou obce je osada Diaková. Nachádza sa asi 20 m severne od konca samotnej obce v blízkosti železničnej trate na ceste do Jazernice.
Raville

Poloha

Obec má rozlohu 7,06 km². Najvyšší bod je položený 310 m n. m. a najnižší bod 215 m n. m.

Obyvateľstvo

Počet obyvateľov obce je 263 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
WMV

História

V roku 2003, Microsoft navrhol video-kodekovú špecifikáciu založenú na ich WMV 9 kodeku a preložil ju do SMPTE kvôli štandardizácii. Tento štandard bol oficiálne schválený v marci roku 2006 ako SMPTE 421M, viac však známy ako VC-1, tak teda vystúpil z WMV 9 kodeku otvorený, však stále zákonom chránený štandard. Od tej doby sa stal VC-1 jedným z troch povinných video pre BD-ROM a HD DVD-ROM špecifikácie.

Formát kontajnera

WMV súbor je v mnohých okolnostiach zapuzdrené do ASF kontajnerového formátu. Koncovka .wmv typicky opisuje ASF súbory, ktoré využívajú Windows Media Video kodeky. Audio kodeky používané spoločne s Windows Media Video sú typické verzia Windows Media Audio, alebo v niekoľkých prípadoch neschválenej ACELP.net audio kodeky. Microsoft odporúča, aby ASF súbory obsahujúce kodeky, ktoré nie sú Windows Media kodeky, užívali aj tak jednotnú príponu .asf .
I keď WMV je všeobecne zabalený do ASF kontajnerového formáte, môže byť však aj vložený do formátu AVI alebo Matroska. Výsledný súbor má koncovku .avi , alebo .mkv . WMV môže byť putujúceho ako AVI súbor v prípade používania WMV 9 VCM kodekových implementací. Iná častá cesta ako uchovávať WMV ako AVI súbor je použitie encoderu VirtualDub.
Tento kontajner môže voliteľne podporovať digital rights management pri využití kombinácie ECC kľúčové výmeny, DES blokové šifry a zákaznícke blokové šifry, RC4 streamovací šifry a SHA-1 hashovací funkcie.
Bytča

Polohopis

Leží prevažne na pravom brehu Váhu, v Bytčianskej kotline. Zo severozápadu mesto ohraničujú Javorníky a z juhovýchodu Súľovské vrchy. Stredom námestia preteká potok Petrovička s miernym výskytom rýb.

Pamiatky

Najvýznamnejšou pamiatkou mesta je národná kultúrna pamiatka Bytčiansky zámok. Pozostáva z vlastného renesančného paláca,  tzv. Sobášneho paláca, a ďalších obytných a hospodárskych a  budov. Sobášny palác prešiel v rokoch 2008 – 09 komplexnou renováciou.
Rímskokatolícky kostol zasväteným Všetkým svätým je dominantou námestia a s priľahlými uličkami tvorí mestskú pamiatkovú zónu.
V meste je synagóga židovskej obce, ktorá už od konca komunistického zriadenia chátra. V súčasnosti sú však snahy o jej rekonštrukciu. Synagóga patrí Biblickému centru.

Šport

Bytča má futbalový klub FO Kinex Bytča, ktorý hrá tretiu najvyššiu súťaž na Slovensku. Bohužiaľ v súčasnosti vyzerá, že sa prepadne o ďalšiu ligu dole.
Cenné úspechy však dosahuje mesto najmä v mládežníckej ženskej hádzanej. V sezóny 1985/86 sa staršie dorastenky Bytče stali federálnymi majsterkami ČSSR. Súčasná mladá generácia v posledných rokoch na tento úspech úspešne nadviazala. Mládežnícke celky MHK Bytča získali v rokoch 2007 – 2010 štyri tituly majsteriek Slovenska. Dvakrát mladšie dorastenky (2008 a 2009), raz staršie žiačky (2007) a najčerstvejší titul z roku 2010 zaknihovali staršie dorastenky. Medzi veľké talenty ženskej hádzanej na Slovensku patria aj hráčky z Bytče, predovšetkým brankárky Adriana Baginová a Lenka Janešíková, spojky Iveta Mičiníková, Eva Minarčíková, Alica Kostelná, Nikola Ďuriníková a krídla Darina Šichmanová a Martina Vaninová.

Doprava

Mestom prechádza železničná trať Bratislava – Žilina, ako aj európska cesta 442 v koridore cesty I/10 na Makov, ľavým nábrežím vedie cesta I/61 z Trenčína do Žiliny. Po pravom brehu Váhu mestom vedie zo Žiliny do Považskej Bystrice cesta II/507.
Crouy-en-Thelle

Poloha

Obec má rozlohu 5,87 km². Najvyšší bod je položený 137 m n. m. a najnižší bod 64 m n. m.

Obyvateľstvo

Počet obyvateľov obce je 1 075 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Régades

Poloha

Obec má rozlohu 3,62 km². Najvyšší bod je položený 630 m n. m. a najnižší bod 377 m n. m.

Obyvateľstvo

Počet obyvateľov obce je 133 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Medzinárodná agentúra pre výskum rakoviny

Medzinárodná agentúra pre výskum rakoviny (anglicky: International Agency for Research on Cancer, skrátene IARC) je medzinárodná agentúra, ktorá je súčasťou Svetovej zdravotníckej organizácie (WHO). Sídli vo francúzskom meste Lyon a koordinuje výskum príčin rakoviny. Vedie oficiálne databázy kategorizujúce karcinogény a vydáva monografie venované jednotlivým agens.
La Malhoure

Poloha

Obec má rozlohu 5,02 km². Najvyšší bod je položený 141 m n. m. a najnižší bod 77 m n. m.

Obyvateľstvo

Počet obyvateľov obce je 462 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Canon (spoločnosť)

Korporátna identita

Podniková filozofia Kyosei je formulovaná mottom „Spoločne žiť a pracovať pre všeobecné blaho“ prostredníctvom spoločenskej zodpovednosti a ohľaduplnosti k životnému prostrediu.
Vlajka Švédska

Vlajka Švédska má modrý list zo žltým krížom. Typický škandinávsky kríž je prebratý z najstaršej severskej vlajky s krížom – dánskej. Farby modrá a žltá sú pravdepodobne odvodené z veľkého švédskeho znaku, na ktorom zlatý kríž s troma zlatými korunkami od seba oddeľujú štyri modré polia. Jeho vznik sa datuje do 14. storočia.

História vlajky

Súčasná švédska zástava bola zavedená 22. júna 1906, ale predtým sa používala takmer 4. storočia veľmi podobná vlajka. Vznikla asi v roku 1521, podľa tradície v boji proti Dánom, ktorých viedol regent a neskorší kráľ Gustáv I. Vasa, za vlády ktorého si získala veľkú popularitu. Výročný deň Vasovej korunovácie, 6. jún 1523, sa preto každoročne slávi zároveň ako deň švédskej vlajky. V ten istý deň v roku 1809 Švédi prijali aj svoju ústavu. Kríž sa skutočne objavoval na štandardách už za vlády Gustáva I. Vasu aj Erika XIV. a Ján III. vyhlásil, že si praje, aby tento “zlátený alebo žltý kríž“, ktorý je tradičnou časťou znaku, bol po celú dobu používaný na vlajkách, zástavách aj štandardách. Za vlády Gustáva II. Adolfa sa táto vlajka začala všeobecne používať na švédskych lodiach. V dobe, keď ku Švédsku bolo formou personálnej únie pripojené Nórsko (1814-1905), bola švédska vlajka doplnená v ľavom hornom rohu unionistickým symbolom (zmenil sa roku 1844). Od roku 1906 sa vlajka opäť používa v dnešnej známej podobe.

Kráľovská štandarda

Štátny znak je súčasťou švédskej kráľovskej štandardy, ktorá vznikla v roku 1440. Znak je umiestnený uprostred štandardy. Používa ju parlament pri zvláštnych príležitostiach.
Sailly-Laurette

Poloha

Obec má rozlohu 6,38 km². Najvyšší bod je položený 112 m n. m. a najnižší bod 31 m n. m.

Obyvateľstvo

Počet obyvateľov obce je 309 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Grosbois

Poloha

Obec má rozlohu 2,96 km². Najvyšší bod je položený 436 m n. m. a najnižší bod 323 m n. m.

Obyvateľstvo

Počet obyvateľov obce je 236 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kengura parma

Výskyt

V severovýchodnom Novom Južnom Walese, v úzkom pruhu pozdĺž pobrežia. V prírode žije samotársky a skrytým spôsobom života v oblasti hustých lesov a dažďových pralesov. Obýva eukalyptové lesy s hustým podrastom, ale na pastve potrebuje aj malé lesné rúbaniská.

Základné dáta

Dĺžka kengury parma je 45 až 53 cm, chvost je rovnako dlhý. Jej hmotnosť je 3,5 až 6 kg. Rozdiel medzi samcom a samicou je takmer nebadateľný.

Zaujímavosti

Kengura parma bol určitý čas považovaný za druh v prírode vyhynutý. Preto sa začali pokusy znovu odchovať voľne žijúce populácie zvierat, ktoré boli skôr dovezené na Nový Zéland a z chovu zoologických záhrad. Pred 30 rokmi boli vo východnom Novom Južnom Walesu prvýkrát opäť objavené voľne žijúce zvieratá. V súčasnosti tento druh nie je hojný, no jeho prežitie sa zdá byť zaistené.
Nádor

Delenie nádorov

Základné delenie (pravých) nádorov je na zhubné (malígne, nazývané aj rakovina) a nezhubné (benígne).

Nepravé nádory

Nádorom podobné, ale svojou podstatou odlišné, sú tzv. nepravé nádory (=nepravé tumory, pseudotumory, pseudoneoplazmy), t.j. najmä zápalový tumor, hyperplázia, cysta, ukladanie patologického materiálu, porucha embryonálnej výstavby tkaniva - hamartóm a choristóm.
Nexus 6

Nexus 6 (kódový názov Shamu) je phablet vyvinutý v spolupráci firiem Google a Motorola Mobility, na ktorom beží operačný systém Android. Je to nasledovník modelu Nexus 5 a je to šiesty smartfón v sérii Google Nexus, čo je rodina androidových zariadení predávaných spoločnosťou Google a vyrábaných v spolupráci s partnermi.

Hardvér

Hardvér Nexusu 6 je podobný ako hardvér druhej generácie Moto X. Nexus 6 je poháňaný procesorom 2,7 GHz quad-core Snapdragon 805 s 3 GB RAM, obsahuje 32 alebo 64 GB interného ukladacieho priestoru. Má 3220 mAh batériu a Qualcomm Quick Charge 2.0 technológiu, ktorá sľubuje dosiahnutie 6 hodín práce s 15 minútami nabíjania. Nexus 6 používa 5,96 palcový (uvádzaný ako 6 palcový) displej s rozlíšením 2560x1440 (493 PPI) QHD AMOLED PenTile (RGBG) a je vybavený 13-megapixelovým zadným fotoaparátom s optickou stabilizáciou obrazu (OIS), 2-megapixelovým predným fotoaparátom. Ako jeho predchodza, nemá slot na microSD karty, odnímateľnú batériu ani rádio prijímač.
Le Frasnois

Poloha

Obec má rozlohu 14,56 km². Najvyšší bod je položený 930 m n. m. a najnižší bod 680 m n. m.

Obyvateľstvo

Počet obyvateľov obce je 154 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Plainval

Poloha

Obec má rozlohu 9,19 km². Najvyšší bod je položený 131 m n. m. a najnižší bod 92 m n. m.

Obyvateľstvo

Počet obyvateľov obce je 351 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kostol Sedembolestnej Panny Márie (Pohorelá)

Sloh a interiér

Chrám je postavený v barokovom slohu, je jednoloďový a má rovnú povalu.
Obraz sv. Štefana je od majstra Vojtecha Klimkovicsa z roku 1855. V presbytériu je umelecky vyrezávaná lavica bulharského cára Ferdinanda Coburga. Sloh lavice je neogotický. Má 7 polí pre sedem osôb. Nad stredným poľom je umiestnený erb rodiny Coburgovcov. Oltár je zo začiatku 20. storočia. Zdobia ho sochy sv. Alžbeta Uhorská a sv. Imrich.
Kostol má starokresťanské smerovanie v priestore. Veža je na západnej strane kostola, hlavný oltár je na východnej. Na chóre je dvojmanuálový organ zn. Rieger. Organ daroval okolo roku 1910 Ferdinand Coburg.
Langley (Vosges)

Poloha

Obec má rozlohu 2,73 km². Najvyšší bod je položený 336 m n. m. a najnižší bod 271 m n. m.

Obyvateľstvo

Počet obyvateľov obce je 191 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Stredná zdravotnícka škola (Trenčín, J. Veľkomoravská 14)

História

Stredná zdravotnícka škola v Trenčíne je škola s viac ako 60 – ročnou tradíciou. Jej vznik je spojený s dátumom 1. september 1947, keď Povereníctvo zdravotníctva v Bratislave založilo dvojročnú ošetrovateľskú školu pod názvom „Zdravotná škola Dcér kresťanskej lásky v Trenčíne“. Odvtedy škola prešla rôznymi zmenami – boli tu aktivované rôzne študijné odbory diktované potrebami samotnej praxe.
Plancher-les-Mines

Poloha

Obec má rozlohu 25,59 km². Najvyšší bod je položený 1 215 m n. m. a najnižší bod 483 m n. m.

Obyvateľstvo

Počet obyvateľov obce je 1 065 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Cohennoz

Poloha

Obec má rozlohu 13,78 km². Najvyšší bod je položený 1 880 m n. m. a najnižší bod 520 m n. m.

Obyvateľstvo

Počet obyvateľov obce je 162 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Štefan IV. (Uhorsko)

Štefan IV. (* asi 1133 – † 11. apríl 1165, Zemun) bol uhorský (proti)kráľ, ktorý bol korunovaný 27. januára 1163 a zosadený 19. júna toho istého roku. Bol synom uhorského kráľa Bela II. a Heleny, dcéry srbského veľžupana Uroša I.
Kaločský arcibiskup Miko koncom januára korunoval Štefana IV. za uhorského kráľa a ostrihomský arcibiskup Lukáš vyhlásil korunováciu za nezákonnú a Štefana IV. vyobcoval z cirkvi. Exkomunikovaný kráľ si síce nedovolil uväzniť arcibiskupa Lukáša ako to urobil jeho mladší brat a predchodca Ladislav II., obmedzil však predstaviteľom uhorského kléru možnosť slobodného pohybu a zakázal im priamo komunikovať s pápežskou kúriou. Súčasne zakázal vpustiť pápežských legátov do Uhorska.
Glatens

Poloha

Obec má rozlohu 2,31 km². Najvyšší bod je položený 255 m n. m. a najnižší bod 133 m n. m.

Obyvateľstvo

Počet obyvateľov obce je 71 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Aigremont (Haute-Marne)

Poloha

Obec má rozlohu 4,87 km². Najvyšší bod je položený 457 m n. m. a najnižší bod 289 m n. m.

Obyvateľstvo

Počet obyvateľov obce je 23 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Charing Cross (železničná stanica)

História

Pôvodná stanica bola postavená spoločnosťou South Eastern Railway na mieste niekdajšieho trhu Hungerford Market. Staničnú budovu slávnostsne otvorili 11. januára 1864. Budova bola postavená na relatívne stiesnenom mieste v centre Londýna podľa návrhov architekta Johna Hawkshawa. O rok neskôr, roku 1865, otvorili Charing Cross Hotel, navrhnutý Edwardom Middletonom Barrym a stanica nadobudla okrasné priečelie v štýle francúzskej renesancie. V tej istej dobe bola pred stanicou vztýčená replika pôvodného Eleonórinho kríža, ktorý bol zničený v roku 1647.
5. decembra 1905 sa pôvodná oceľová strecha zrútila. Akoby zázrakom si nešťastie vyžiadalo iba šesť ľudských životov. Z bezpečnostných dôvodov bolo pod strechov postavené drevené lešenie a zvyšok strechy bol po častiach rozobratý a neskôr úplne nahradený novou konštrukciou.
Počas druhej svetovej vojny bola stanica poškodená nemeckou bombou a následne zrekonštruovaná v strohom neo-georgiánskom štýle.
V roku 1990 boli nástupištia prekryté komplexom Embankment Place, v ktorom sa nachádzajú kancelárie a obchody. Okrem iného tu sídli aj audítorská firma PricewaterhouseCoopers. Budovu navrhla spoločnosť Terry Farrell and Partners.
Le Bourg-Saint-Léonard

Poloha

Obec má rozlohu 9,25 km². Najvyšší bod je položený 226 m n. m. a najnižší bod 113 m n. m.

Obyvateľstvo

Počet obyvateľov obce je 431 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ouangani

Polohopis

Ouangani má rozlohu 18,5 km².

Obyvateľstvo

Ouangani má 6577 obyvateľov (2009).
1. liga hádzanárov 2003/04

Systém súťaže

Systém súťaže sa oproti predchádzajúcej sezóne zmenil. Hrala sa iba základná časť, ktorá pozostávala z 22 kôl a v ktorej sa každý tím s každým stretol raz doma a vonku. Víťaz postúpil do česko-slovenskej interligy (HIL). Zo súťaže do 2. ligy žiadne družstvo nezostupovalo.
Miestna skupina galaxií

História

Názov "Miestna skupina galaxií" bol uvedený Edwinom P. Hubblom v VI. kapitole jeho knihy ""Ríša hmlovín"" (The Realm of the Nebulae, 1936, st. 124–151). Je tam opísaná ako "typická malá skupina hmlovín, ktorá je izolovaná v hlavnom poli". V roku 2003 sa počet známych členov miestnej skupiny zvýšil z 12 na 36 objavením 24 galaxií nízkej jasnosti.
Pamätník Septemvrijci 1923

Charakteristika a dejiny

26. septembra 1923, tri dni po začatí Septembrového povstania fašisti zozadu napadli a zastrelili Milana Petrova, Stefana Trifonova, Jordana Kurteva a Dimităra Bojadžieva - 4 povstalcov z neďalekej dediny Osikovo (teraz Milanovo) a zhodili ich zo skaly nazývanej Nečov kamik (bulh. Нечов камик) do priepasti. Na pamiatku týchto zahynulých bol z červeného pieskovca, ktorý má farbou pripomínať preliatu krv postavený pamätník nazvaný Septemvrijci 1923. V základoch pamätníku boli uložené ostatky zavraždených povstalcov.
Pamätník sa nachádza v nádhernej časti pohoria Stará planina na vrchole Lakatnických skál nad dedinou Gara Lakatnik. Od pamätníka sa otvára výnimočný panoramatický výhľad po okolitých vrcholových častiach pohoria a do prielomu rieky Iskăr.
V roku 1950 sa na počesť jedného z padlých Milana Petrova, zmenilo meno neďalekej dediny Osikovo na Milanovo.
V 90. rokoch 20. storočia bol pamätník poškodený, zrenovovaný bol v roku 2010.
K pamätníku sa dá dostať po pešej turistickej trase cez Lakatnické skaly, ale aj po asfaltovej ceste z dediny Gara Lakatnik do dediny Milanovo, kde ku pamätníku vedie samostatná odbočka.
Národné futsalové družstvo mužov Trinidadu a Tobaga

Vrcholné podujatia

Na majstrovstvá sveta FIFA sa trinidadskému družstvu nepodarilo ani raz kvalifikovať. Pokúsilo sa o to trikrát, naposledy v roku 2016.
Družstvo sa kvalifikovalo dvakrát na majstrovstvá CONCACAF, naposledy v roku 2008. Na oboch turnajoch nepostúpilo zo svojej základnej skupiny a obsadilo 6., resp. 7. miesto.
Trinidadské družstvo sa prvýkrát zúčastnilo oficiálnej súťaže v roku 2004, keď Trinidad a Tobago organizoval prvý turnaj majstrovstiev Karibiku. Turnaj v roku 2004, rovnako aj ten v roku 2008, vyhralo a kvalifikovalo sa z neho na kontinentálne majstrovstvá. Karibský turnaj v roku 2012 bol zrušený a tak sa družstvo predstavilo až v roku 2016 na Kube. Tam skončilo bronzové a na postup na majstrovstvá CONCACAF muselo odohrať baráž s tretím tímom stredoamerickej kvalifikácie – Hondurasom. V dvojzápasovej baráži však neuspelo.
Kríž svätého Petra

Kríž svätého Petra (obrátený kríž) je kríž symbolizujúci svätého Petra a prenesene pápežský úrad používaný v katolicizme. Symbol vychádzajúci z legendy o Petrovej smrti - bol odsúdený k smrti ukrižovaním, ale pretože smrť, ktorá by bola rovnaká akou zomrel Kristus, považoval za nezaslúženú poctu, bol na vlastnú žiadosť ukrižovaný hlavou dole.

Satanizmus

V 20. storočí začali symbol používať satanisti, ktorí vidia v otočení hlavného symbolu kresťanstva symbol negácie kresťanstva. Toto nové použitie vynieslo krížu ďalšie pomenovanie: satanský kríž. S pôvodnou katolíckou symbolikou kríža svätého Petra ale satanistický symbol nemá žiadnu súvislosť.